ddrg/super_eurlex huggingface dataset:
RIALACHÁN CUR CHUN FEIDHME (AE) 2022/213 ÓN gCOIMISIÚN

an 8 Feabhra 2022

maidir le clárú táisc gheografaigh faoi chosaint a chealú “Salaisons fumées, marque nationale Grand-Duché de Luxembourg” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 54(1) de,

De bharr an mhéid seo a leanas:

(1) Le hAirteagal 7(1) de Rialachán Tarmligthe (AE) Uimh. 664/2014 ón gCoimisiún (2), foráiltear go bhfuil feidhm mutatis mutandis ag an nós imeachta a leagtar síos in Airteagail 49 go 52 de Rialachán (AE) Uimh. 1151/2012 maidir le clárú dá dtagraítear in Airteagal 54(1) den Rialachán sin a chealú.

(2) De bhun Airteagal 50(2)(a) de Rialachán (AE) Uimh. 1151/2012, i gcomhar le hAirteagal 7(1) de Rialachán Tarmligthe (AE) Uimh. 664/2014 ón gCoimisiún, foilsíodh an t-iarratas a sheol Lucsamburg chun an tásc geografach faoi chosaint (TGFC) “Salaisons fumées, marque nationale Grand-Duché de Luxembourg” a chealú in Iris Oifigiúil an Aontais Eorpaigh (3).

(3) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart, dá bhrí sin, an t-ainm “Salaisons fumées, marque nationale Grand-Duché de Luxembourg” (TGFC) a chealú ón gclár um shonrúcháin tionscnaimh faoi chosaint agus um thásca geografacha faoi chosaint.

(4) De bhun Airteagal 54(1), an fhomhír dheiridh, de Rialachán (AE) Uimh. 1151/2012, glactar an cealú sin i gcomhréir leis an nós imeachta scrúdúcháin dá dtagraítear in Airteagal 57(2) den Rialachán sin.

(5) Tá an beart dá bhforáiltear sa Rialachán seo i gcomhréir leis an tuairim ón gCoiste um Beartas Cáilíochta Táirgí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Cealaítear leis seo clárú an ainm “Salaisons fumées, marque nationale Grand-Duché de Luxembourg” (TGFC).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 8 Feabhra 2022. Thar ceann an Choimisiúin An tUachtarán Ursula VON DER LEYEN

(1) IO L 343, 14.12.2012, lch. 1.

(2) Rialachán Tarmligthe (AE) Uimh. 664/2014 ón gCoimisiún an 18 Nollaig 2013 lena bhforlíontar Rialachán (AE) Uimh. 1151/2012 ó Pharlaimint na hEorpa agus ón gComhairle maidir le bunú shiombailí an Aontais le haghaidh sonrúcháin tionscnaimh faoi chosaint, tásca geografacha faoi chosaint agus sainearraí traidisiúnta faoi ráthaíocht agus maidir le rialacha áirithe a bhaineann le foinsiú, rialacha áirithe nós imeachta agus rialacha idirthréimhseacha breise áirithe (IO L 179, 19.6.2014, lch. 17).

(3) IO C 334, 20.8.2021, lch. 28.
(1)

I gcomhréir le hAirteagal 97(2) agus (3) de Rialachán (AE) Uimh. 1308/2013, scrúdaigh an Coimisiún an t-iarratas a chuir an Spáinn ar aghaidh an t-ainm “Dehesa Peñalba” a chlárú agus tá sé foilsithe aige in Iris Oifigiúil an Aontais Eorpaigh (2).
(8)

Sa tuairim sin agus i dtuairim an Údaráis maidir le “Sábháilteacht foirmlithe reoite agus triomaithe de mhinphéist bhuí iomlán (larbha Tenebrio molitor) mar bhia núíosach de bhun Rialachán (AE) 2015/2283” (11), tháinig an tÚdarás ar an gconclúid freisin, ar bhonn na fianaise teoranta atá foilsithe maidir le hailléirgí bia le feithidí, go bhféadfadh caitheamh an bhia núíosaigh a bheith ina chúis le híogrú phríomha agus le frithghníomhuithe ailléirgeacha le próitéiní minphéisteanna buí. I gcomhréir le moladh an Údaráis taighde a dhéanamh ar ailléirgineacht larbhaí Tenebrio molitor, tá an Coimisiún ag féachaint faoi láthair ar na bealaí inar féidir an taighde is gá a dhéanamh. Go dtí go nginfear na sonraí leis an taighde agus go dtí go ndéanfaidh an tÚdarás measúnú ar na sonraí sin, agus ós rud é, go dtí seo, nár tuairiscíodh ach an líon beag cásanna ailléirgí de réir na sonraí atá ar fáil do thionscal feithidí larbhaí Tenebrio molitor (12), aon cheanglas sonrach maidir le lipéadú a bhaineann leis an bhféidearthacht go bhféadfadh larbha Tenebrio molitor a bheith ina chúis le híogrú príomha, measann an Coimisiún nár cheart aon cheanglas den sórt sin a áireamh i liosta an Aontais de bhianna núíosacha údaraithe.
RIALACHÁN CUR CHUN FEIDHME (AE) 2022/71 ÓN gCOIMISIÚN

an 12 Eanáir 2022

formheas a dhéanamh ar leasuithe nach mionleasuithe iad ar an tsonraíocht le haghaidh ainm a iontráladh i gclár na sainearraí traidisiúnta faoi ráthaíocht (“Ziegen-Heumilch”/“Goat’s Haymilk”/“Latte fieno di capra”/“Lait de foin de chèvre”/“Leche de heno de cabra” (STR))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 53(1), an chéad fhomhír, de Rialachán (AE) Uimh. 1151/2012, scrúdaigh an Coimisiún iarratas ar fhormheas leasuithe ar an tsonraíocht don sainearra traidisiúnta faoi ráthaíocht “Ziegen-Heumilch”/“Goat’s Haymilk”/“Latte fieno di capra”/“Lait de foin de chèvre”/“Leche de heno de cabra”, arna chlárú faoi Rialachán Cur Chun Feidhme (AE) 2019/487 ón gCoimisiún (2). San áireamh sa leasú seo tá athrú ar an ainm “Ziegen-Heumilch”/“Goat’s Haymilk”/“Latte fieno di capra”/“Lait de foin de chèvre”/“Leche de heno de cabra” go “Ziegen-Heumilch”/“Goat’s Haymilk”/“Latte fieno di capra”/“Lait de foin de chèvre”/“Leche de heno de cabra”/“Kozje seneno mleko”.

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(b) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Ziegen-Heumilch”/“Goat’s Haymilk”/“Latte fieno di capra”/“Lait de foin de chèvre”/“Leche de heno de cabra” (STR), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 12 Eanáir 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán Cur Chun Feidhme (AE) 2019/487 ón gCoimisiún an 19 Márta 2019 lena n-iontráiltear ainm i gclár na sainearraí traidisiúnta faoi ráthaíocht “Ziegen-Heumilch”/“Goat’s Haymilk”/“Latte fieno di capra”/“Lait de foin de chèvre”/“Leche de heno de cabra” (STR) (IO L 84, 26.3.2019, lch. 3).

(3) IO C 396, 30.9.2021, lch. 22.
Iris Oifigiúil an Aontais Eorpaigh

RIALACHÁN CUR CHUN FEIDHME (AE) 2022/91 ÓN gCOIMISIÚN

an 21 Eanáir 2022

lena sainítear na critéir chun a chinneadh go dtagann méid laghdaithe dramhaíola ó long agus go mbainistíonn sí a cuid dramhaíola ar bhealach inbhuanaithe agus ar bhealach atá fónta ó thaobh an chomhshaoil de i gcomhréir le Treoir (AE) 2019/883 ó Pharlaimint na hEorpa agus ón gComhairle

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir (AE) 2019/883 ó Pharlaimint na hEorpa agus ón gComhairle an 17 Aibreán 2019 maidir le saoráidí glactha calafoirt don seachadadh dramhaíola ó longa, lena leasaítear Treoir 2010/65/AE agus lena n-aisghairtear Treoir 2000/59/CE (1), agus go háirithe Airteagal 8(5) de,

De bharr an mhéid seo a leanas:

(1) Ba cheart na critéir san Iarscríbhinn a úsáid chun críocha an laghdaithe ar tháillí dá bhforáiltear in Airteagal 8(4) de Threoir (AE) 2019/883.

(2) Baineann na critéir a leagtar amach i Roinn 1 den Iarscríbhinn le hiarrachtaí riachtanacha chun an dramhaíl a laghdú. Dá bhrí sin, ba cheart iad a bheith éigeantach.

(3) Is féidir na critéir bhreise a leagtar amach i Roinn 2 den Iarscríbhinn a chur i bhfeidhm mar dhreasacht chun cleachtais agus trealamh sonrach a úsáid, rud a d’fhéadfadh cuidiú le laghdú na dramhaíola freisin. Dá bhrí sin, ba cheart na critéir sin a bheith roghnach.

(4) Chun coinníollacha aonfhoirmeacha a áirithiú le haghaidh chur i bhfeidhm an laghdaithe ar tháillí a leagtar amach in Airteagal 8(5) de Threoir (AE) 2019/883, tá sé éigeantach go gcuirfidh na Ballstáit modheolaíocht chomhchuibhithe i bhfeidhm. Dá bhrí sin, ba cheart gníomhartha cur chun feidhme a ghlactar de bhun Threoir (AE) 2019/883 a bheith i bhfoirm rialacháin cur chun feidhme.

(5) Tá na bearta dá bhforáiltear sa Rialachán seo i gcomhréir leis an tuairim ón gCoiste um Shábháilteacht ar Muir agus um Thruailliú ó Longa a Chosc,

TAR ÉIS AN RIALACHÁN SEO A GHLACADH:

Airteagal 1 1. Na critéir a leagtar amach i Roinn 1 den Iarscríbhinn, cuirfidh na saoráidí glactha calafoirt nó na húdaráis chalafoirt san áireamh iad agus an laghdú ar an táille á ríomh acu i gcomhréir le hAirteagal 8(5), an chéad fhomhír, pointe (b), de Threoir (AE) 2019/883. 2. Na critéir a leagtar amach i Roinn 2 den Iarscríbhinn, féadfaidh na saoráidí glactha calafoirt nó na húdaráis chalafoirt iad a chur san áireamh agus an laghdú ar an táille á ríomh acu i gcomhréir le hAirteagal 8(5), an chéad fhomhír, pointe (b), de Threoir (AE) 2019/883.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 21 Eanáir 2022. Thar ceann an Choimisiúin An tUachtarán Ursula VON DER LEYEN

(1) IO L 151, 7.6.2019, lch. 116.
(5)

leasaítear Iarscríbhinn II mar a leanas: (a) leasaítear Cuid B mar a leanas: (i) i bpointe 1, an chéad fhomhír, cuirtear “an 31 Nollaig 2045” in ionad an dáta “an 31 Nollaig 2030”; (ii) i bpointe 2, an chéad fhomhír, cuirtear “an 31 Nollaig 2045” in ionad an dáta “an 31 Nollaig 2030”; (iii) i bpointe 4, an dara fomhír, cuirtear “an 31 Nollaig 2045” in ionad an dáta “an 31 Nollaig 2030”; (iv) cuirtear an pointe 5 seo a leanas isteach: “(5) ag an mBallstát chun na críche sin. Ní rachaidh an tréimhse sin thar an 31 Nollaig 2045.”;geallann an t-iarratasóir go gcoinneoidh sé, ar feadh tréimhse 7 go 10 mbliana ar a laghad, an limistéar nó na limistéir atá le plandú as an nua le ceann amháin ar a laghad de na cineálacha a liostaítear sa liosta náisiúnta cineálacha fíniúna atá incháilithe do chaomhnú na n-acmhainní géiniteacha arna tharraingt suas (b) i gCuid D, an dara fomhír, cuirtear “an 31 Nollaig 2045” in ionad an dáta “an 31 Nollaig 2030”; (c) cuirtear an méid seo a leanas in ionad Chuid F: “F. Critéar dá dtagraítear in Airteagal 64(2), pointe (f), de Rialachán (AE) Uimh. 1308/2013 An critéar dá dtagraítear in Airteagal 64(2), pointe (f), de Rialachán (AE) Uimh. 1308/2013, measfar é a bheith comhlíonta más rud é go ndéantar an méadú ar chostéifeachtúlacht nó iomaíochas nó láithreacht ar na margaí a shuí ar bhonn ceann amháin de na breithnithe seo a leanas: (1) tá laghdú tagtha ar chostais aonaid táirge an ghabháltais in earnáil an fhíonsaothrúcháin i mbliain ar leith i gcomparáid le meán na 5 bliana roimhe sin; (2) tá éagsúlú déanta ag an ngabháltas ar bhealaí dáileacháin a tháirgí agus/nó tá éileamh mór ar na táirgí sin i mbliain ar leith i gcomparáid le meán na 5 bliana roimhe sin. Féadfaidh na Ballstáit tuilleadh sonraí a leagan amach i dtaobh na mbreithnithe a liostaítear i bpointí (1) agus (2).’; (d) cuirtear an méid seo a leanas in ionad Chuid H: ‘H. Critéar dá dtagraítear in Airteagal 64(2), pointe (h), de Rialachán (AE) Uimh. 1308/2013 An critéar dá dtagraítear in Airteagal 64(2), pointe (h), de Rialachán (AE) Uimh. 1308/2013, measfar é a bheith comhlíonta ar choinníoll go gcomhlíonann achar dháileachtaí fíonghoirt ghabháltas an iarratasóra, tráth an iarratais, tairseacha atá le bunú ag na Ballstáit ar an leibhéal náisiúnta nó réigiúnach ar bhonn critéir oibiachtúla. Socrófar na tairseacha sin mar a leanas: (1) achar nach lú ná 0,1 heicteár de dháileachtaí fíonghoirt i gcás gabháltais bheaga; (2) achar nach mó ná 50 heicteár de dháileachtaí fíonghoirt i gcás gabháltais mheánmhéide. Na limistéir faoi fhíniúnacha agus a thairbhíonn de na díolúintí a leagtar síos in Airteagal 62(4) de Rialachán (AE) Uimh. 1308/2013, ní chuirfear iad san áireamh agus achar na ndáileachtaí fíonghoirt á ríomh.’; (e) i gCuid I, Roinn II, an dara fomhír, cuirtear ‘an 31 Nollaig 2045’ in ionad an dáta ‘an 31 Nollaig 2030’;
(3)

Tá seirbhís infheistíochta na “comhairle infheistíochta” dá dtagraítear in Iarscríbhinn I, Roinn A, pointe 5 a ghabhann le Treoir 2014/65/AE ó Pharlaimint na hEorpa agus ón gComhairle (3) ar leithligh ón tseirbhís choimhdeach maidir le “comhairle le gnóthais maidir le struchtúr caipitil, straitéis thionsclaíoch agus ábhair ghaolmhara agus comhairle agus seirbhísí gaolmhara a bhaineann le cumaisc agus le ceannach gnóthas” dá dtagraítear in Iarscríbhinn I, Roinn B, pointe 3, a ghabhann leis an Treoir sin. I bhfianaise an méid sin agus ar bhonn an tsainmhínithe ar “comhairle infheistíochta de chineál leanúnach” atá in Airteagal 4(1), pointe 21, de Rialachán (AE) 2019/2033, i gcás nach n-áirítear an tseirbhís choimhdeach réamhluaite, is gá a shonrú gur cheart aon sócmhainn faoi bhainistíocht a bhaineann leis an tseirbhís choimhdeach sin a eisiamh chun críocha an K-AUM a ríomh.
(2)

I gcomhréir leis an Iarscríbhinn sin, roinntear an Fhrainc ina 25 rannóg. Chun críocha Rialachán (CE) Uimh. 1217/2009, d’iarr an Fhrainc rannóga LSCF Guadeloupe agus Martinique a chumasc in aon rannóg LSCF amháin: Antilles françaises. Tá bonn cirt leis an iarraidh sin: tá cineálacha feirmeoireachta atá an-chosúil le chéile ar fheirmeacha sa dá rannóg LSCF atá ann faoi láthair (an-speisialaithe i bhfás torthaí, go háirithe bananaí, chomh maith le táirgeadh agus gairneoireacht cána siúcra) agus, le rannóga Guadeloupe agus Martinique a chumasc in aon rannóg LSCF amháin, beidh méid sampla níos mó ann ina mbeidh torthaí níos láidre maidir le tuilleadh cineálacha feirmeoireachta dá bharr. Ba cheart, dá bhrí sin, an cumasc sin a léiriú i liosta na rannóg LSCF a leagtar amach in Iarscríbhinn I a ghabhann le Rialachán (CE) Uimh. 1217/2009.
(2)

cuirtear an t-airteagal seo a leanas isteach: “Airteagal 220a Straitéis cistiúcháin éagsúlaithe 1. Seachas i gcásanna a bhfuil údar cuí leo, cuirfidh an Coimisiún straitéis cistiúcháin éagsúlaithe chun feidhme arb á atá inti oibríochtaí iasachtaíochta agus bainistithe fiachais chun cláir cúnaimh airgeadais a chistiú, agus na hiasachtaí a údaraítear faoi Airteagal 5(1) de Chinneadh (AE, Euratom) 2020/2053 ón gComhairle (*1). Cuirfear an straitéis cistiúcháin éagsúlaithe i bhfeidhm trí na hidirbhearta uile is gá lena ndírítear ar láithreacht tráthrialta sa mhargadh caipitil, beidh sí bunaithe ar chomhthiomsú ionstraimí cistiúcháin agus leis an straitéis, bainfear úsáid as comhthiomsú coiteann leachtachta. 2. Bunóidh an Coimisiún na socruithe is gá ar mhaithe leis an straitéis cistiúcháin éagsúlaithe a chur chun feidhme. Cuirfidh an Coimisiún Parlaimint na hEorpa agus an Chomhairle ar an eolas go tráthrialta agus go cuimsitheach faoi gach gné dá straitéis iasachtaíochta agus bainistithe fiachais. (*1) Cinneadh (AE, Euratom) 2020/2053 ón gComhairle an 14 Nollaig 2020 maidir le córas acmhainní dílse an Aontais Eorpaigh agus lena n-aisghairtear Cinneadh 2014/335/AE, Euratom (IO L 424, 15.12.2020, lch. 1).”."
(3)

I gcás roinnt dlínsí tríú tír, níor glacadh aon chinneadh coibhéise dá dtagraítear in Airteagal 2a de Rialachán (AE) Uimh. 648/2012 go fóill. Mar thoradh air sin, meastar gur conarthaí thar an gcuntar iad conarthaí a fhorghníomhaítear ar mhargaí sna dlínsí tríú tír sin agus, cé go bhfuil siad á n-imréiteach ag contrapháirtithe lárnacha aitheanta, áirítear iad i dtreo na dtairseach imréitigh. Ina theannta sin, tá méadú tagtha le déanaí ar phraghsanna tráchtearraí, rud a ghéaraigh go suntasach mar gheall ar an bhfogha míleata gan chúis gan údar a thug an Rúis faoin Úcráin. Ar na cúiseanna sin, ní mór coigeartú comhfhreagrach a dhéanamh ar an tairseach reatha do dhíorthaigh tráchtearraí. Ba cheart, dá bhrí sin, an luach tairsí imréitigh le haghaidh suíomhanna arna sealbhú i ndíorthaigh tráchtearraí thar an gcuntar a mhéadú ó EUR 3 bhilliún go EUR 4 bhilliún.
(6)

cuirtear na míreanna seo a leanas leis: “9. Ní bheidh feidhm ag na toirmisc i míreanna 1 agus 4 maidir le hiompar nó soláthar cúnaimh theicniúil, seirbhísí bróicéireachta nó maoiniú nó cúnaimh airgeadais, a bhaineann leis an iompar is gá chun teagmhas ar dócha go mbeidh tionchar tromchúiseach mór aige ar shláinte agus ar shábháilteacht an duine nó ar an gcomhshaol a chosc nó a mhaolú go práinneach, nó mar fhreagairt ar thubaistí nádúrtha, ar choinníoll go dtabharfar fógra don údarás inniúil náisiúnta láithreach a luaithe a shainaithneofar an teagmhas. 10. Cuirfidh na Ballstáit agus an Coimisiún a chéile ar an eolas faoi chásanna a bhraitear ina ndearnadh sárú nó imchéimniú ar na toirmisc a leagtar amach san Airteagal seo. Aon fhaisnéis a sholáthraítear nó a fhaightear i gcomhréir leis an Airteagal seo, úsáidfear í chun na gcríoch a soláthraíodh í nó a fuarthas í, lena n-áirítear éifeachtacht an bhirt a áirithiú. 11. Déanfar athbhreithniú ar fheidhmiú shásra na caidhpe praghais, lena n-áirítear Iarscríbhinn XXVIII mar aon leis na toirmisc i míreanna 1 agus 4 den Airteagal seo, ó lár mhí Eanáir 2023 agus gach 2 mhí ina dhiaidh sin. Leis an athbhreithniú, cuirfear san áireamh éifeachtacht an bhirt i dtéarmaí na dtorthaí a meastar a bheidh aige, a chur chun feidhme, comhlíonadh idirnáisiúnta shásra na caidhpe praghais agus an t-ailíniú neamhfhoirmiúil leis, agus an tionchar a d’fhéadfadh a bheith aige ar an Aontas agus ar a Bhallstáit. Freagróidh sé ar fhorbairtí sa mhargadh, lena n-áirítear aon suaitheadh a d’fhéadfadh tarlú. Chun cuspóirí na caidhpe praghais a bhaint amach, lena n-áirítear a cumas ioncam ola na Rúise a laghdú, beidh an chaidhp phraghais 5 % ar a laghad faoi bhun mheánphraghas an mhargaidh do tháirgí ola agus peitriliam de chuid na Rúise, arna ríomh ar bhonn sonraí arna soláthar ag an nGníomhaireacht Idirnáisiúnta Fuinnimh.”
Tá an General Kirill Vasiliev ina Director of the Criminalistics Institute of the Russian Federal Security Service (FSB), a sheol oibríochtaí chun dlúthfhaireachán a dhéanamh ar ghníomhaíochtaí Alexei Navalny thar thréimhse fhada, lena n-áirítear agus é ar thuras go dtí Tomsk áit ar nimhíodh é le néar-oibreán de chineál Novichok an 20 Lúnasa 2020. Is ionann an nimhiú sin agus úsáid arm ceimiceach faoin gCoinbhinsiún maidir le hAirm Cheimiceacha.

Chuir Kirill Vasiliev, ina cháil mar Director of the Criminalistics Institute of the FSB, an creat oibríochtúil agus an stiúradh oibríochtúil ar fáil chun an faireachas a dhéanamh agus chun iarracht a dhéanamh Alexei Navalny a fheallmhárú.

Dá bhrí sin, bhí baint aige le hullmhúcháin chun airm cheimiceacha a úsáid, tá sé freagrach as airm cheimiceacha a úsáid agus chuir sé tacaíocht theicniúil agus ábhartha ar fáil chun airm cheimiceacha a úsáid.
RIALACHÁN TARMLIGTHE (AE) 2022/2291 ÓN gCOIMISIÚN

an 8 Meán Fómhair 2022

lena leasaítear Iarscríbhinn I a ghabhann le Rialachán (AE) 2019/1021 ó Pharlaimint na hEorpa agus ón gComhairle maidir le truailleáin orgánacha mharthanacha, a mhéid a bhaineann le heicseaclóraibeinséin

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/1021 ó Pharlaimint na hEorpa agus ón gComhairle an 20 Meitheamh 2019 maidir le truailleáin orgánacha mharthanacha (1), agus go háirithe Airteagal 15(1) de,

De bharr an mhéid seo a leanas:

(1) Le Rialachán (AE) 2019/1021, cuirtear chun feidhme gealltanais an Aontais faoi Choinbhinsiún Stócólm maidir le Truailleáin Orgánacha Mharthanacha (2) agus faoin bPrótacal maidir le Truailleáin Orgánacha Mharthanacha a ghabhann le Coinbhinsiún 1979 ar Thruailliú Aeir Trasteorann Fadraoin (3).

(2) De bhun Airteagal 3(1) de Rialachán (AE) 2019/1021, tá toirmeasc, faoi réir Airteagal 4 den Rialachán sin, ar shubstaintí a liostaítear in Iarscríbhinn I a ghabhann leis an Rialachán sin a mhonarú, a chur ar an margadh agus a úsáid, bídís leo féin, i meascáin nó ina n-earraí.

(3) Liostaítear heicseaclóraibeinséin in Iarscríbhinn I a ghabhann le Rialachán (AE) 2019/1021 gan teorainnluach le haghaidh Rian-Éilleán Neamhbheartaithe.

(4) Le hAirteagal 15(1) de Rialachán (AE) 2019/1021, tugtar de chumhacht don Choimisiún gníomhartha tarmligthe a ghlacadh chun iontrálacha atá in Iarscríbhinn I cheana a mhodhnú chun iad a oiriúnú don dul chun cinn eolaíoch agus teicniúil.

(5) Chinn an Coimisiún go bhfuil heicseaclóraibeinséin ann mar eisíontas i roinnt substaintí, meascán agus earraí, lena n-áirítear lotnaidicídí, tuaslagóirí clóirínithe, dúigh, bratuithe, péinteanna agus tónóirí, feidhmeanna adhmaid, feidhmeanna teicstíle agus plaistigh.

(6) Chun an staid dhlíthiúil a shoiléiriú agus chun forfheidhmiú a éascú a mhéid a bhaineann le húsáid substaintí, meascán nó earraí ina bhfuil heicseaclóraibeinséin mar rian-éilleán neamhbheartaithe, ba cheart teorainn UTC 10 mg/kg (0,001 % de réir meáchain) a shocrú le haghaidh heicseaclóraibeinséine.

(7) Ba cheart, dá bhrí sin, Rialachán (AE) 2019/1021 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn I a ghabhann le Rialachán (AE) 2019/1021 i gcomhréir leis an Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 8 Meán Fómhair 2022. Thar ceann an Choimisiúin An tUachtarán Ursula VON DER LEYEN

(1) IO L 169, 25.6.2019, lch. 45.

(2) IO L 209, 31.7.2006, lch. 3.

(3) IO L 81, 19.3.2004, lch. 37.
RIALACHÁN CUR CHUN FEIDHME (AE) 2022/2180 ÓN gCOMHAIRLE

an 8 Samhain 2022

lena gcuirtear chun feidhme Rialachán (AE) 2017/1509 a bhaineann le bearta sriantacha i gcoinne Dhaon-Phoblacht Dhaonlathach na Cóiré

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2017/1509 ón gComhairle an 30 Lúnasa 2017 a bhaineann le bearta sriantacha i gcoinne Dhaon-Phoblacht Dhaonlathach na Cóiré agus lena n-aisghairtear Rialachán (CE) Uimh. 329/2007 (1), agus go háirithe Airteagal 47(5) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 30 Lúnasa 2017, ghlac an Chomhairle Rialachán (AE) 2017/1509.

(2) An 14 Meán Fómhair 2022, rinne Coiste Chomhairle Slándála na Náisiún Aontaithe arna bhunú de bhun Rún 1718 (2006) ó Chomhairle Slándála na Náisiún Aontaithe nuashonrú ar an bhfaisnéis a bhaineann le dhá eintiteas atá faoi réir bearta sriantacha.

(3) Ba cheart, dá bhrí sin, Rialachán (AE) 2017/1509 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn XIII a ghabhann le Rialachán (AE) Uimh. 2017/1509 i gcomhréir leis an Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 8 Samhain 2022. Thar ceann na Comhairle An tUachtarán Z. STANJURA

(1) IO L 224, 31.8.2017, lch. 1.